สวัสดีครับคุณ ผมมีเพศสัมพันธ์กับแฟน แต่ป้องกันโดยการใส่ถุงยาง หลังจากนั้น 2-3 วัน แฟนผมมีเลือดออกน้อยๆ น้อยมาก เกิดจากสาเหตุอะไรครับ แล้วแบบนี้จะเกิดการท้องไหมครับ
สวัสดีค่ะ การมีเพศสัมพันธ์ ถ้าได้ใส่ถุงยางอนามัยป้องกันเอาไว้ตลอดการมีเพศสัมพันธ์ ถุงยางไม่ขาด ไม่รั่ว มีโอกาสตั้งครรภ์ได้น้อยมาก น้อยกว่า 2% ค่ะการมีเลือดออกตามมาหลังจากนั้น อาจเกิดจาก การฉีกขาดของอวัยวะเพศภายนอก การติดเชื้อที่ช่องคลอดหรือปากมดลูก การมีเนื้องอกที่ปากมดลูกหรือมดลูก หรือเกิดจากสาเหตุอื่นๆที่ไม่เกี่ยวกับเพศสัมพันธ์เช่นมีฮอร์โมนรังไข่ไม่สมดุล เป็นต้นควรสังเกตอาการ หากเลือดยังออกต่อเนื่อง หรือเป็นทุกครั้งหลังมีเพศสัมพันธ์ควรไปพบแพทย์เพื่อตรวจเพิ่มเติม เรื่องการท้องเป็นไปได้น้อย หรือภาวะแทรกซ้อนจากการตั้งครรภ์เช่นแท้ง ท้องนอกมดลูก ก็อาจจะเร็วไปที่จะเกิดประมาณ 2-3 วันหลังมีเพศสัมพันธ์ค่ะ